ΓΡΑΠΤΗ ΕΡΩΤΗΣΗ E-2421/02

υποβολή: Olivier Dupuis (NI) προς την Επιτροπή

(20 Αυγούστου 2002)

Θέμα: Πιθανή εκτέλεση του κ. Omori Katsuhisa στην Ιαπωνία

Ο κ. Omori Katsuhisa, 53 ετών και καταδικασμένος σε θάνατο, αντιμετωπίζει την πιθανότητα εκτέλεσής του στις αμέσως προσεχείς ημέρες. Δεδομένου ότι, κατά κανόνα, στην Ιαπωνία πραγματοποιούνται πάρα πάνω από μια εκτελέσεις ταυτοχρόνως, εκφράζονται φόβοι ότι θα γίνουν και άλλες εκτελέσεις κατά τον μήνα Αύγουστο. Οι εκτελέσεις πραγματοποιούνται με μυστικότητα και, ως εκ τούτου, δενπάρχει επίσημη επιβεβαίωση του ονόματος των ατόμων που πρόκειται να εκτελεστούν.

Ο κ. Omori Katsuhisa συνελήφθη στις 10 Αυγούστου 1976 με την κατηγορία ότι τοποθέτησε και πυροδότησε τον εκρηκτικό μηχανισμό βόμβας στα γραφεία της Εισαγγελίας του Hokkaido, στη βόρεια Ιαπωνία, τον Μάρτιο του ιδίου έτους. Η θανατική του καταδίκη έγινε τελεσίδικη όταν, τον Ιούλιο του 1994, το Ανώτατο Δικαστήριο απέρριψε την έφεση που είχε ασκήσει. Φαίνεται ότι ο δικηγόρος του κ. Omori Katsuhisa προετοίμαζε την άσκηση νέας έφεσης όταν προέκυψε το ενδεχόμενο επικείμενης εκτέλεσης του πελάτη του.

Γνωρίζει η Επιτροπή ότι η εκτέλεση του Omori Katsuhisa ενδέχεται να λάβει χώρα στις αμέσως προσεχείς ημέρες· Έχει ήδη ζητήσει από τις ιαπωνικές αρχές να μην προχωρήσουν στην πραγματοποίηση της εκτέλεσης αυτής αλλά ούτε και εκείνης άλλων ατόμων που έχουν καταδικαστεί σε θάνατο· Τι πρωτοβουλίες έχει αναλάβει ή προτίθεται να αναλάβει προκειμένου να πείσει την ιαπωνική κυβέρνηση να καθιερώσει ένα μορατόριουμ όσον αφορά τις θανατικές ποινές, όπως ζήτησε το Ευρωπαϊκό Κοινοβούλιο στο ψήφισμα που ενέκρινε τον παρελθόντα Ιούνιο·

Απάντηση του κ. Patten εξ ονόματος της Επιτροπής

(13 Σεπτεμβρίου 2002)

Η Επιτροπήποστήριξε ενεργά τις προσπάθειες της Ένωσης για την κατάργηση της θανατικής ποινής στην Ιαπωνία. Οι επικεφαλής της αποστολής της Ένωσης προετοίμασαν έκθεση για τη θανατική ποινή στην Ιαπωνία το Δεκέμβριο του 2001. Έπειτα, στις 18 Φεβρουαρίου 2002 πραγματοποιήθηκε διάβημα της τρόικα της Ένωσης, που απευθυνόταν στο Υπουργείο Δικαιοσύνης της Ιαπωνίας, εξηγώντας σε βάθος τη θέση της Ένωσης σχετικά με τη θανατική ποινή.

Επιπλέον, το Φεβρουάριο του 2002 ανατέθηκε στην τρόικα της Ένωσης στο Τόκιο μόνιμη αποστολή για την πραγματοποίηση διαβημάτων σχετικά με την θανατική ποινή η οποία ξεκίνησε ενεργό διάλογο με τον σύνδεσμο του Ιαπωνικού κοινοβουλίου για την κατάργηση της θανατικής ποινής. Το θέμα είναιπό εξέταση από τους επικεφαλής αποστολής με στόχο την περαιτέρω ανάληψη πρωτοβουλιών, συμπεριλαμβανομένης της συγκεκριμένης περίπτωσης.

Όσον αφορά τον κ. Omori Katsuhisa, η Επιτροπή σημειώνει ότι το Ιαπωνικό Υπουργείο Δικαιοσύνης ανακοινώνει τις εκτελέσεις ύστερα από την πραγματοποίησή τους. Το γεγονός ότι δεν έχει ακόμη ανακοινωθεί κάτι τέτοιοποδεικνύει ότι η εκτέλεση δεν έχει γίνει ακόμη.

Ο κ. Omori Katsuhisa άσκησε έφεση τον Ιούλιο του 2002 και ο σύνδεσμος του κοινοβουλίου ζήτησε από το Υπουργείο Δικαιοσύνης να μην εκτελεστεί ο κ. Omori Katsuhisa πριν από το τέλος της δίκης. Ο κ. Kamei, ο πρόεδρος του συνδέσμου του κοινοβουλίου, ζήτησε επίσης από τον Υπουργό δικαιοσύνης κ. Morayama να μην εκτελεστεί ο κ. Omori Katsuhisa εκτός της περιόδου των συνόδων του Ιαπωνικού κοινοβουλίου (που έχει λήξει).